William Penn

William Penn (1644-1718) establiva le colonia Pennsylvania nordamerican pro Britannia. Alcun de su ideas democratic deveniva le base del constitution del Statos Unite.

Penn esseva le filio del admiral sir William Penn. Al etate de 22, ille deveniva un quaker. Su religion esseva un inquietate a su patre e governamento. Quakers non crede in servicio militar, e illes non jura, dunque ille non jurava fidelitate al rege. Ille esseva inviate al prision proque ille scribeva un publication religiose. Quando le juratos le declarava sin culpa, le judice inviava Penn e tote le juratos al prision. Iste affaire conduceva a un movimento a prevenir judices controlar juratos. Pro si persecution religiose, Penn disveloppava le idea super quakers habitante con le libertate in America del Nord.

In 1677, 200 quakers establiva un colonia la. Penn scribeva un documento pro illes, donante le libertate religiose e de electiones, e promittente judicios juste. In 1681 le rege anglese donava a Penn un portion del terra de America del Nord pro pagar un debito a su patre. Penn nominava le colonia Sylvania, ma le rege lo nominava Pennsylvania al honor de su patre. Gentes de altere religiones persecutate arrivava a la.

Penn habitava a Pennsylvania in 1682-1684. Penn tentava tractar de le nativos american justemente, les pagante pro lor terra. Le faceva planos pro "le citate de amor fraternal", Philadelphia. Altere colonos non tractava del nativos si justemente.

In 1699 Penn se retornava a Pennsylvania con planos pro establir un federation del colonias britannic. Penn possedeva poc sclavos. In 1701 debitos causava le retornar se de novo a Anglaterra, ubi ille esseva denovo in le prision durante alcun tempore. A Anglaterra ille plus disveloppava planos pro "le Statos Unite de Europa". In 1712 ille habeva un percussion del cerebro. Ille moriva a su casa a Anglaterra in 1718.

Referentia

https://www.ushistory.org/penn/bio.htm#google_vignette